**JEGYZŐKÖNYV**

**Hidas Község Önkormányzat**

**Képviselő-testületének**

**2022.01.17. napján**

megtartott nyilvános üléséről.

**Hozott határozatok:**

**1/2022.(I.17.)**

**2/2022.(I.17.)**

**3/2022.(I.17.)**

**4/2022.(I.17.)**

**5/2022.(I.17.)**

**6/2022.(I.17.)**

**7/2022.(I.17.)**

**8/2022.(I.17.)**

**9/2022.(I.17.)**

**10/2022.(I.17.)**

**11/2022.(I.17.)**

**12/2022.(I.17.)**

**JEGYZŐKÖNYV**

A jegyzőkönyv készült **2022. január 17. napján 14.00 órai kezdettel**

**Hidas** Község Önkormányzat Képviselő-testületének nyilvános ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Berg Csaba polgármester
2. Borsosné Schwáb Rita alpolgármester
3. Dévai Margit képviselő
4. Dr. Balázs Dalma képviselő
5. Fábián Izabella képviselő
6. Steiner- Orosházi Szandra képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

Az ülésről távol volt: Fényes Endre képviselő

**Berg Csaba polgármester** köszöntötte a megjelenteket, és megnyitotta a képviselő-testületi ülést. Elmondta,, hogy Fényes Endre képviselő betegség miatt marad távol az ülésről A jelenléti ív alapján megállapította, hogy a testületi ülés határozatképes, a megválasztott 7 fő képviselőből 6 fő jelen van.

**Berg Csaba polgármester** ezt követően a kiküldött meghívóban szereplőkkel megegyezően ismertette az ülés napirendjét

**Napirendi pont:**

1. Beszámoló a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. A Képviselő-testület 2022. évi munkatervének elfogadása.

Ea.: Berg Csaba polgármester, Dr. Tóth Attila jegyző

1. A 2022. évi közbeszerzési terv módosítása.

Ea.: Dr. Tóth Attila jegyző

1. A Hidasi Szivárvány Óvoda és Bölcsőde 2022. évi munkatervének módosítása.

Ea.: Steiner-Orosházi Szandra intézményvezető

1. A Hidasért NKft. ÁSZ ellenőrzésével kapcsolatos tájékoztató, az NKft. szabályzatainak felülvizsgálata.

Ea.: Dr. Tóth Attila jegyző, Borsos Ernő ügyvezető

1. A helyi építési szabályzat módosításával kapcsolatos döntések.

Ea.: Berg Csaba polgármester, Dr. Tóth Attila jegyző

1. Nemzetiségi Önkormányzatokkal kötött együttműködési megállapodások felülvizsgálata. Ea. Dr. Tóth Attila jegyző
2. A Hidas Dózsa Gy. u. 8. sz. alatti ingatlan területrészének megvételére vonatkozó ajánlat megtárgyalása. Ea.: Berg Csaba polgármester, Dr. Tóth Attila jegyző4
3. Az Mötv. 71. § (2) és (4) bekezdésének 2022. január 01. től hatályos módosítása alapján a polgármester illetményének és költségtérítésének deklaratív határozatban történő megállapítása. Ea. Dr. Tóth Attila jegyző

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**1/2022.(I.17.) számú határozata**

Az elfogadott napirendről

**Az elfogadott napirend:**

1. Beszámoló a lejárt határidejű határozatok végrehajtásáról.

Ea.: Berg Csaba polgármester, Dr. Tóth Attila jegyző

1. A Képviselő-testület 2022. évi munkatervének elfogadása.

Ea.: Berg Csaba polgármester, Dr. Tóth Attila jegyző

1. A 2022. évi közbeszerzési terv módosítása.

Ea.: Dr. Tóth Attila jegyző

1. A Hidasi Szivárvány Óvoda és Bölcsőde 2022. évi munkatervének módosítása.

Ea.: Steiner-Orosházi Szandra intézményvezető

1. A Hidasért NKft. ÁSZ ellenőrzésével kapcsolatos tájékoztató, az NKft. szabályzatainak felülvizsgálata.

Ea.: Dr. Tóth Attila jegyző, Borsos Ernő ügyvezető

1. A helyi építési szabályzat módosításával kapcsolatos döntések.

Ea.: Berg Csaba polgármester, Dr. Tóth Attila jegyző

1. Nemzetiségi Önkormányzatokkal kötött együttműködési megállapodások felülvizsgálata. Ea. Dr. Tóth Attila jegyző
2. A Hidas Dózsa Gy. u. 8. sz. alatti ingatlan területrészének megvételére vonatkozó ajánlat megtárgyalása. Ea.: Berg Csaba polgármester, Dr. Tóth Attila jegyző4
3. Az Mötv. 71. § (2) és (4) bekezdésének 2022. január 01. től hatályos módosítása alapján a polgármester illetményének és költségtérítésének deklaratív határozatban történő megállapítása. Ea. Dr. Tóth Attila jegyző

Határidő: azonnal

Felelős: képviselő-testület

**Berg Csaba** polgármester napirend előtt tájékoztatta a képviselőket, hogy a testület utolsó felvett és lakosságnak egyenes adásban rögzített, vetített ülése 2021. november 29. napján volt. Az első napirendi pont tárgyalása előtt beszámolt az előző hónap eseményeiről:

Elmondta, hogy a testület rendkívüli ülés tartott, december 3., december 13., és december 21. napján ülésezett utoljára.

Tájékoztatását folytatva örömmel mondta el, hogy 130 mikulás csomagot ajándékozott az önkormányzat a településen élő gyermekek részére. A vírushelyzetre való tekintettel minden gyermeknek házhoz szállították a csomagot. A gyermekek boldogan - volt ahol verssel, énekkel- fogadták a mikulás bácsit.

December hónapban kétszer is a Megyeházán jártak Pécsen - a jegyzőúrral együtt, - ahol a Bölcsőde pályázat tervezésével kapcsolatos egyeztetéseket végeztek.

A Megyei Közgyűlés alelnöke Dunai Péter település színtű látogatása alkalmával a jövőbeni pályázati lehetőségekről folytattak egyeztetést.

December 18. napján a Polgármesteri Hivatal előtt megtartásra került az Adventi vásár.

December 19. napján volt az utolsó adventi gyertyagyújtás, mely négy hétvégi kis műsor keretében került megrendezésre a Német Nemzetiségi Önkormányzat szervezése által. Megköszönte a szervezést, mindenkinek a részvételt, érdeklődést, az egyházaknak, az elnöknek és a felkért szereplőknek a különleges műsort.

Reszt vett az idősek valamint az iskolai karácsonyi ünnepségén. Karácsony előtt megtörtént a cipősdoboz ajándékok kiosztása és házhozszállítása a védőnő segítségével. Minden ezirányú felajánlást megköszönt.

2022. január hónapban szintén a Pécsi Megyeházán Bölcsődével kapcsolatos egyeztetést végeztek a főépítésszel.

Január hónapban töltötte be 90. életévét Biszak Józsefné szépkorú, akit az Idősek Otthonában köszönthetett.

Január 14. napján új helyszín bevonásával – Hidasi Szivárvány Óvoda és Bölcsőde udvara- tervező úrral egyeztetést folytattak a Bölcsőde létrehozása, megvalósítása ügyében.

Tájékoztatta a képviselőket, hogy a Magyar Falu Program keretén belül két pályázat is beadásra került. Az útfelújítás pályázat megvalósulás esetén érintené a Kölcsey Ferenc, Arany János, Bem utcákat, valamint a Kölcsey és Petőfi utca közötti út felújítását is.

A „Közterület karbantartását célzó eszközbeszerzés” pályázat keretén belül olyan eszközbeszerzést támogat a program, amely a közterületek és önkormányzati utak karbantartásához járulna hozzá, valósulhatna meg. Településünk az alábbi eszközökre pályázott: traktor és hozzá az alábbi eszközök: hótóló, sószóró, szárzúzó.

Tájékoztatta a képviselőket és a lakosságot, hogy a Mezőföldvíz Kft. felhívást tett közzé, melyben felhívja lakosság figyelmét az erősödő fagyveszélyre- a kinti víz elzárórendszerek figyelemmel kisérése végett.

**Napirendek tárgyalása**

1. **Beszámoló a lejárt határidejű határozatok végrehajtásáról.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy minden képviselőnek megküldésre került a részletes beszámoló, mely a lejárt határidejű határozatok végrehajtásáról szól. Hozzátette, hogy a hozott döntésekkel kapcsolatos végrehajtás kellő részletességgel tartalmazza a döntéseket.

Hozzászólás, észrevétel nem hangzott el.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**2/2022.(I.17.) számú határozata**

Hidas Község Önkormányzat Képviselőtestülete a mellékelt előterjesztés szerint elfogadta a lejárt határidejű határozatokról szóló beszámolót.

Határidő: azonnal

Felelős: polgármester

1. **A Képviselő-testület 2022. évi munkatervének elfogadása.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** elmondta, hogy a kiküldött előterjesztés részletesen tartalmazza a tervekben meghatározott határidőkhöz az üléstervi előterjesztést. Magába foglalva az önkormányzati kötelezettségeket és terveket. Az előterjesztésben foglaltakat megerősítve hozzátette, hogy a munkatervben foglaltak a mindenkori veszélyhelyzetre tekintettel folyamatosan módosulhatnak. Tájékoztatta a képviselőket, hogy a veszélyhelyzet fennállásának idején a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében foglaltak és a katasztrófavédelemről és a hozzá kapcsolódó egyes törvények módosításáról szóló 2011. évi CXXIII. törvény egyes rendelkezéseinek eltérő alkalmazásáról szóló 307/2021.(VI.5.) Korm. rendelet rendelkezései az irányadók. A veszélyhelyzet 2022. június 30. napjáig áll fenn. További szóbeli kiegészítést nem tett hozzá.

Kérdés, hozzászólás nem hangzott el

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**3/2022.(I.17.) számú Határozata**

Hidas Község Önkormányzat Képviselő-testülete a mellékelt előterjesztés szerinti tartalommal fogadta ez a képviselő-testület 2022. évi munkatervét.

Határidő azonnal

Felelős: képviselő-testület

1. **A 2022. évi közbeszerzési terv módosítása.**

**Ea.: Dr. Tóth Attila jegyző**

**Dr. Tóth Attila jegyző** tájékoztatta a képviselőket, hogy az önkormányzat legkésőbb 2022. március 31. napjáig éves összesített közbeszerzési tervet köteles készíteni az adott évre tervezett közbeszerzéseikről. A közbeszerzési terv nyilvános, azt az elektronikus közbeszerzési rendszerben (EKR) is rögzíteni szükséges. Azt, hogy az adott beszerzés közbeszerzési kötelezettséget von-e maga után a hivatkozott törvényben írt értékelési módszer alapján az adott évre vonatkozó költségvetési törvényben meghatározott közbeszerzési értékhatárok (a kiküldött előterjesztés tartalmazza) határozzák meg. Az önkormányzat a csapadékvízelvezetési program megvalósítására 99.850.392,-Ft támogatásban részesül, mely meghaladja a nemzeti közbeszerzési értékhatárt, így szükséges a pályázat megvalósításának (tervezés-kivitelezés) kiírása, melynek előfeltétele a közbeszerzési tervünk elfogadása és annak az Elektronikus Közbeszerzési Rendszerben történő rögzítése.

Tájékoztatta a képviselőket, hogy a közbeszerzési szakértő szerint nem folytatható le a tervezési és a kivitelezési eljárás egy eljárás keretén belül.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**4/2022.(I.17.) számú Határozata**

Hidas Község Önkormányzat Képviselő-testülete a 2022. évi közbeszerzési tervét a melléklet szerint fogadja el.

Megbízzák a jegyzőt, hogy a közbeszerzési terv EKR-ben történő rögzítéséről intézkedjen.

**Határidő: azonnal**

**Felelős: képviselő-testület, jegyző**

1. **A Hidasi Szivárvány Óvoda és Bölcsőde 2022. évi munkatervének módosítása.**

**Ea.: Steiner-Orosházi Szandra intézményvezető**

**Berg Csaba polgármester** elmondta, hogy a korábbi döntéshez képest a Hidasi Szivárvány Óvoda és Bölcsőde munkaterve módosításra került, a napirenddel kapcsolatos munkaanyag minden képviselőnek kiküldésre került. Átadta a szót Steiner- Orosházi Szandra intézményvezető asszonynak.

**Orosházi Szandra intézményvezető** tájékoztatta a képviselőket, hogy a koronavírus járvány okozta nehézségek miatt a korábban elfogadott munkatervet a gyermekek kora reggeli és délutáni felügyelete miatt szükségessé vált módosítani. Hozzátette, hogy korábban a csoportok 6:30-7:30. óra, valamint 15:30-16:30 óra között összevont csoportban gyülekeztek, illetve vártak a hazamenetelre. Jelenlegi módosítás szerint minden csoport 6:30-16:30 óráig üzemel.

Szükségessé vált a döntés meghozatal, hiszen így egy esetleges karantén elrendelésekor csak az adott csoport kerül bezárásra.

A munkaterv módosítás a dokumentum alábbi pontjait érinti:

Munkaidőbeosztások pedagógusok, dajkát esetében, valamint bölcsődei dolgozó személyében történt változás.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**5/2022.(I.17.) számú Határozata**

Hidas Község Önkormányzat Képviselő-testülete – mint a Hidasi Szvárvány Óvoda és Bölcsőde fenntartója- az intézmény 2022. évi munkatervét az intézményvezető mellékelt előterjesztése szerint hagyja jóvá.

Határidő: azonnal

Felelős: képviselő-testület, intézményvezető

1. **A Hidasért NKft. ÁSZ ellenőrzésével kapcsolatos tájékoztató, az NKft. szabályzatainak felülvizsgálata.**

**Ea.: Dr. Tóth Attila jegyző, Borsos Ernő ügyvezető**

**Dr. Tóth Attila jegyző** elmondta, hogy az Állami Számvevőszék ellenőrzési programja alapján az Önkormányzatok tulajdonában lévő gazdasági társaságokat ellenőrzi – ezzel kapcsolatos feladatok végrehajtására vonatkozó megkeresés december utolsó hetében érkezett hivatalunkhoz. Ez alapján az önkormányazt tulajdonában álló Hidasért Nonprofit Kft. működésével kapcsolatos szabályzatokat felül kell vizsgálni a 2022. évi hatályos jogszabályok alapján és azokat jóváhagyásra a testület elé kell terjeszteni.

Tájékoztatta a képviselőket és felsorolta, hogy mely a Kft. működésével kapcsolatos szabályzatok lettek felülvizsgálva- többek között: számviteli politika, leltározási szabályzat, értékelési, pénzkezelési szabályzat, számlarend, javadalmazási szabályzat, erkölcsi kódex, ajándékok elfogadása, beszerzési szabályzat, bizonylati rend, integritási szabályzat, kockázat-kezelési szabályzat, panaszkezelési, selejtezési szabályzat. Hozzátette, hogy ügyvezető, szakember bevonásával megtörtént a felülvizsgálat. Az Állami Számvevőszéknek 2022. január 18. kell megküldeni a testület jóváhagyásával együtt.


Hozzászólás, észrevétel nem hangzott el.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**6/2022.(I.17.) számú Határozata**

Hidas Község Önkormányzat Képviselő-testülete – figyelemmel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény egyes rendelkezéseinek eltérő alkalmazásáról szóló 307/2021. (VI. 5.) Korm. rendelet 2021. június 15.-i hatálybalépésére- az önkormányzat tulajdonában álló Hidasért Nonprofit Kft. működésével kapcsolatos alábbi szabályzatokat felülvizsgálta és azokat jóváhagyta.



Megbízzák az ügyvezetőt, hogy az NKft. szabályzatainak a 2022. évben hatályos jogszabályok alapján történő felülvizsgálatát végezze el, és azokat jóváhagyásra a Képviselő-testület elé terjessze be 2022. március 31. napjáig.

Határidő: azonnal, március 31.

Felelős: képviselő-testület, ügyvezető

1. **A helyi építési szabályzat módosításával kapcsolatos döntések.**

**Ea.: Berg Csaba polgármester, Dr. Tóth Attila jegyző**

**Dr. Tóth Attila jegyző** tájékoztatta a képviselőket, hogy a Bölcsőde megvalósításával kapcsolatban több egyeztetés, munkafolyamat történt az elmúlt időszakban. Az előző évben egyetlenegy szakértő sem emelt kifogást a megvalósítással kapcsolatban.

Érdemi észrevételt a zajhatással kapcsolatban tettek - helyszíni szemle megtartása nélkül. A vízügyi szakhatóság vízkár elhárítási tervet javasolt a mederre való tekintettel.

A Régészek ásítást szerettek volna végezni.

A 30 kilométeres körzetbe Bátaapáti településen elhelyezett veszélyes hulladék-lerakó

miatti megkeresésnél az érintett szakértők nem kívántak nyilatkozni.

A főépítész feltétele az volt, hogy mindezek felülvizsgálata, elvégzése szükséges, ha ezen feladatok, tervek megvannak és megfelelnek, az előírásoknak csak akkor adja hozzájárulását a Bölcsődei beruházáshoz.

A gyors beadási határidőre való tekintettel és a konzorciumi partnerrel történő egyeztető javaslatra hivatkozva elvetették a helyszínt és új helyszín került kitűzésre. Új helyszín a jelenlegi Szivárvány Óvoda udvara.

Tervező, intézményvezető, és a hivatal álláspontja szerint is előnyösebb, hogy egy helyszínen történjen az intézményi ellátás. Valamint nem kerül többletköltségben a konyha sem, mivel adott és a meglévő konyhai eszközök is rendelkezésre állnak.

Mindezekre tekintettel a helyi építési szabályzat módosítását nem javasolja módosítani, hiszen ha módosításra kerülne sor, akkor a meglévő, volt Süti-Éden épületét már nem lehet iparterületként kezelni, így az eladás és a bérbeadás feltételi rendszerei sem működnének.

**Berg Csaba polgármester** hozzátette, hogy nagyon sok munka van mögötte, de egy a lényeg, hogy a Bölcsődei pályázat nincs elvetve, hiszen úgy gondolja, hogy az újabb helyszín megjelölése elfogadható és nagyon jó megoldás lesz.

**Dr. Balázs Dalma képviselő** elmondása alapján nagyon örült, hogy így alakult, hiszen ésszerűbb döntés született, a régi helyszínt ő sem támogatta volna, de az új helyszín kitűzését maximálisan tudja támogatni,

**Dévai Margit képviselő** is szintén csatlakozott ez előtte hozzászólóhoz és nagyon örül, hogy elvetették a régebbi kijelölt helyszínt, így úgy gondolja, mind a gyerekeknek, szülőknek és az alkalmazottaknak is egyaránt jó megoldás lesz az Óvoda területén a kialakítás, illetve megvalósulás. kérdése, hogy a pályázatban belefér e tornaszoba megvalósítása is?

**Dr. Tóth Attila jegyző** elmondta, hogy mivel a Bölcsődei részleg átkerül az új épületbe, ezáltal a régi tornaterem mely most csoportszobaként funkcionál felszabadul, és megmarad tornaszobának.

**Dévai Margit képviselő** hozzátette, hogy a régi helyszín iparterület, jó helyen van nem megy kárba.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**7/2022.(I.17.) számú Határozata**

Hidas Község Önkormányzat Képviselő-testülete úgy határozott, hogy tekintettel arra, hogy a tervezett bölcsőde építéssel kapcsolatban HÉSZ módosítást nem rendeli el, mivel a lefolytatott főépítészi eljárásban olyan kikötések kerültek meghatározásra, melyek végrehajtása nem megoldott, ezért a kivitelezésre új helyszínt keresnek.

Határidő: azonnal

Felelős: Képviselő-testület

1. **Nemzetiségi Önkormányzatokkal kötött együttműködési megállapodások felülvizsgálata. Ea. Dr. Tóth Attila jegyző**

**Dr. Tóth Attila jegyző** tájékoztatta a képviselő-testületet, hogy tekintettel arra, hogy a nemzetiségek jogairól szóló 2011.évi CLXXIX. törvény- az Njtv. 80. § (2) bekezdése értelmében minden év január 31-ig felül kell vizsgálni a települési önkormányzatnak a települési nemzetiségi önkormányzattal kötött - a helyiség használatra, a további feltételek biztosítására és a feladatok ellátására vonatkozó együttműködési megállapodásait – a Hivatal áttekintette .

Az NJT. néhány vonatkozó pontja módosult de ezen módosítások nem érintik a mi települési nemzetiségi önkormányzatainkat, ezért javasolja az együttműködési megállapodások hatályába történő fenttartását az előterjesztésben foglaltak alapján.

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**8/2022.(I.17.) számú Határozata**

Hidas Község Önkormányzat Képviselő-testülete a Njt. 80. § (2) alapján felülvizsgálta és a melléklet szerinti tartalommal elfogadta a Hidasi Német Nemzetiségi Önkormányzattal létrejött Együttműködési Megállapodást.

Határidő: azonnal

Felelős: képviselő-testület

A képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**9/2022.(I.17.) számú Határozata**

Hidas Község Önkormányzat Képviselő-testülete a Njt. 80. § (2) alapján felülvizsgálta és a melléklet szerinti tartalommal elfogadta a Hidasi Roma Nemzetiségi Önkormányzattal létrejött Együttműködési Megállapodást.

Határidő: azonnal

Felelős: képviselő-testület

1. **A Hidas Dózsa Gy. u. 8. sz. alatti ingatlan területrészének megvételére vonatkozó ajánlat megtárgyalása. Ea.: Berg Csaba polgármester, Dr. Tóth Attila jegyző**

**Berg Csaba polgármester** tájékoztatta a képviselőket, hogy megkeresés érkezett önkormányzatunkhoz a Hidas, Dózsa György utca 8. szám alatti ingatlan egy részének eladása, értékesítés szándékával - kialakítandó építési telek megvalósítása tárgyában. Lovász József eladási ajánlatát az Ingatlancentrum 2000 Bt. ingatlan forgalmi értékelése alapján nyújtotta be. Hozzátette, hogy a dokumentum kiküldésre került minden képviselőnek, abban minden szerepel, ezért további kiegészítést nem tett hozzá. Kérte a képviselőket, hogy mondják el javaslataikat.

Mivel javaslat egy képviselőtől sem érkezett, hozzászólás, észrevétel, kérdés nem hangzott el-

a képviselő-testület 6 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**10/2022.(I.17.) számú Határozata**

Hidas Község Önkormányzat Képviselő-testülete megtárgyalta a Hidas Dózsa Gy. u. 8. sz. ingatlan területrészének megvételére vonatkozó ajánlatot, és úgy döntött, hogy nem kívánja az önkormányzat azt megvásárolni.

Megbízzák a polgármestert, hogy az ajánlattevőt értesítse a képviselő-testület döntéséről.

Határidő: azonnal

Felelős: polgármester

1. **Az Mötv. 71. § (2) és (4) bekezdésének 2022. január 01. től hatályos módosítása alapján a polgármester illetményének és költségtérítésének deklaratív határozatban történő megállapítása. Ea. Dr. Tóth Attila jegyző**

**Dr. Tóth Attila jegyző** tájékoztatta, hogy a Magyarország helyi önkormányzatiról szóló 2011. évi CLXXXIX. (Mötv.) törvény 71.§ (2) és (4) bekezdésének 2022. január 1. napjával hatályos módosításával és annak alkalmazásával – Mötv.71.§. (2) „a megyei jogú város polgármester, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1.300.000,- forint.”

Kiemelte, hogy az Mötv. 35. § (4) bekezdése értelmében az önkormányzati képviselő tiszteletdíja és egyéb juttatása közérdekből nyilvános adat.

Az Mötv. 71. § (4) bekezdésének d) pontjában meghatározottak szerint a polgármesternek az

illetménye a 71.§.(2) bekezdésében meghatározott összeg 60%-a **a 2001-5000 fő lakosságszámú település polgármester esetében: 780.000,- forint.**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/L.§ (1) bekezdése értelmében a Kttv. 131. § (1) bekezdése alapján az illetményt száz forintra kerekítve kell megállapítani.

Tájékoztatta a képviselő-testületet, hogy a Belügyminisztérium szakmai anyagában (Önkormányzati Hírlevél 2015. évi 3.szám) foglaltak szerint „ugyan nem a képviselőtestület dönt a polgármester illetményének mértékéről, de határozatában deklarálnia kell, hogy az adott település polgármesterét az Mötv. mely rendelkezése alapján, milyen összegű illetmény illeti meg.

Hozzászólás, kérdés nem hangzott el.

A képviselő-testület 4 igen szavazattal, 2 tartózkodással, ellenszavazat nélkül - az alábbi határozatot hozta a polgármester illetményével kapcsolatban:

**Hidas Község Önkormányzat Képviselő-testületének**

**11/2022.(I.17.) számú Határozata**

Hidas Község Önkormányzat Képviselő-testülete **Berg Csaba főállású polgármester havi illetményét 2022. január 1. napjától** a Magyarország helyi önkormányzatairól szóló 2011. évi CLXXXIX. törvény 71. § (4) bekezdés d) pontja alapján **780.000.- Ft összegben állapítja meg.**

Megbízzák a jegyzőt, hogy az illetmény számfejtéséről intézkedjen.

Határidő: azonnal

Felelős: képviselő-testület, jegyző

**Dr. Tóth Attila jegyző** elmondta, hogy a határozathozatali kötelezettség kiterjed a polgármesteri illetmény megállapítása mellett a polgármesteri tiszteletdíj és a költségtérítés összegének megállapítására is.

Az Mötv. 71. § (6) bekezdése alapján a főállású polgármester, a társadalmi megbízatású  
polgármester, a megyei önkormányzat közgyűlésének elnöke havonta az illetményének,  
tiszteletdíjának 15%-ában meghatározott összegű költségtérítésre jogosult.”  
**A fentiek alapján a polgármester költségtérítésének összege 117.000.-forint.**

Továbbá tájékoztatta a testületet, hogy a polgármester részéra a 15%-os költségtérítésen túl további ilyen tartalmú, jogcímű térítés nem állapítható meg. Azonban fontosnak tartotta hangsúlyozni, hogy ha a testület által elfogadott éves munkatervben a polgármestert is érintő feladatokkal összefüggően pl. nemzetközi kapcsolatok, utazás, szállás kapcsán merülnek fel további költségek, akkor ebben az esetben a számlát az önkormányzat nevére kell kiállítani és a költségeket az önkormányzat viseli, az éves költségvetésben meghatározott célokra és mértékig.

Hozzászólás, kérdés nem hangzott el.

A képviselő-testület 4 igen szavazattal, 2 tartózkodással ellenszavazat nélkül - az alábbi határozatot hozta a polgármester költségtérítésével kapcsolatban:

**Hidas Község Önkormányzat Képviselő-testületének**

**12/2022.(I.17.) számú Határozata**

Hidas Község Önkormányzat Képviselő-testülete **Berg Csaba főállású polgármester havi költségtérítését 2022. január 1. napjától** a Magyarország helyi önkormányzatairól szóló 2011. évi CLXXXIX. törvény 71. § (6) bekezdés alapján **117.000.- Ft/hó összegben állapítja meg.**

Megbízzák a jegyzőt, hogy a költségtérítés számfejtéséről intézkedjen.

Határidő: azonnal

Felelős: képviselő-testület, jegyző

Tekintettel arra, hogy az ülésen több kérdés, észrevétel, indítvány nem hangzott el a polgármester a képviselő-testület ülését berekesztette.

kmf.

|  |  |
| --- | --- |
| Berg Csaba  polgármester | Dr. Tóth Attila  jegyző |